แฮลโหลว สวัสดีค่า ขออนุญาตมารีวิว นะคะ เนื่องจากไปใช้ ดีล ของ BRW ค่ะ เป็นเซ็ตที่ 3 ค่า
วันที่ไปทาน เป็นวันฝนตกค่ะ ไปกับเพื่อนสนิทอีกคนนุง โดดงานไปใช้ดีล เนื่องจากเป็นดีลช่วงกลางวันค่ะ 
เพื่อนขออนุญาติหัวหน้าเรียบร้อย "พี่...คะ ขออนุญาติไปใช้ดีลทานมื้อกลางวันนะคะ แล้วจะรีบกลับมาทำงานค่ะ" เจ้านายก็ใจดี้ดี อนุญาติให้อย่างเร็วไว (หัวหน้าหย่ายสไตล์อปป้าน่ารักที่ซู้ดดด <3)
เอาละค่ะ เข้าเรื่องๆ มาดูกันที่ละเมนูนะคะ ในเซตจัดอะไรมาบ้าง
1.ของทานเล่น : ไข่ตุ๋น + สลัดหนังปลาทอด >> ดีงามค่ะ ไข่ตุ๋นหน้าเนียนตามมาตรฐานร้านอาหารญี่ปุ่น แต่ปลาบปลื้มสลัดค่ะ แรกๆ คิดว่าจะอารมแบบ สลัดปกติ ใส่หนังปลา แต่อร่อยค่ะ ไม่เลี่ยน 
2. อาหารจานหลัก : ข้าวหน้าปลาแซลมอนกับครีบปลาตาเดียวเสริ์ฟพร้อมซุปมิโซะ >>  มีซาชิมิแซลมอน แซลมอนย่างไฟ และครีบปลาตาเดียวราดอยู่บนข้าว โรยหน้าด้วยซอสและไข่ปลาแซลมอน ดีค่ะ ชอบนะเนื้อปลา แล่ให้มีขนาดกำลังดี สวย แต่กินไปกินมา แอบเหลือแต่ข้าว เนื่องจากปลาหมดก่อน ฮืออววว์ (ความจริงคือ โดนเพื่อนรักแย่งปลาไป 2 ชิ้น) แต่แอบรู้สึกอยากให้ใส่ไข่ปลาแซลมอนมากกว่านี้หน่อยนะคะ
3. ของหวาน : ชูครีมสอดไส้ครีมคาราเมล 2 ลูก >> ตกแต่งได้สวยค่ะ หอม แต่ว่า แอบเลี่ยนไปนิดนะคะ ต้องจิบชาร้อนคู่กันค่ะ ถึงจะดี แต่เนื่องจาก เราไปใช้ดีลค่ะ เราก็เลยไม่ได้สั่งชาร้อน เพราะในดีลมีน้ำดื่ม มิเนเร่ ให้อยู่แล้ว แต่เสียอย่างเดียว ทิ้งช่วงระหว่างที่ทานจานหลักเสร็จนานไปหน่อยค่ะ
บรรยากาศภายในร้านนะคะ โล่งโปร่งสบายดีค่ะ แอบเห็นมีลูกค้าที่ไปใช้ดีลเหมือนกับเราด้วย (แอบส่องน้ำดื่มมิเนเร่ที่โต๊ะ) 
สรุปนะคะ อาจจะไม่ได้ดีที่สุด แต่โดยรวมๆ ชอบค่ะ อิ่ม อร่อยดี ขอบคุณดีลคุ้มค่าจาก wongnai นะคะ เพราะถ้าไม่มีดีล เราก็อาจจะไม่ได้มาแน่ๆเลยค่ะ เพราะปกติเราจะไปสิงที่แถวๆพารากอนมากกว่าอ่ะ และราคาถ้าไม่ได้ใช้ดีล แอบราคาสูงพอตัวเลยค่ะ  เพราะงั้น หวังว่า  BRW คราวหน้า จะมีร้านนี้มาอีกนะคะ อิอิ